10
[bookmark: _Hlk24705524]	Dansk Kalv Version 1,05
KONCEPTBESKRIVELSE
Dansk Kalv
Version 1,05


Hensigten med Dansk Kalv er at lave et unikt produkt, som giver en god spiseoplevelse. Det sker i et dynamisk og styret samspil mellem landmanden (herefter betegnet producenten), Danish Crown og detailhandlen. På gården er der lagt vægt på en høj dyrevelfærd gennem hele kalvens liv, et højt veterinært stade med kontrolleret medicinanvendelse, godt management samt bæredygtighed. Transporten af Dansk Kalv til slagteriet sker i transportvogne, der er godkendt af slagteriet.

Koncept 
· Danish Crown Beef er konceptansvarlig. Kalveproducenten er ansvarlig for at overholde det til enhver tid gældende koncept, samt for overholdelse af de til enhver tid gældende regler, regulativer og myndighedskrav, som finder anvendelse på produktionen. Endvidere skal indgås kontrakt mellem certificeringsorganet og den enkelte kalveproducent, der ønsker certificering. 
· Alle dokumenter og krav, der er fastsat af konceptansvarlig til Dansk Kalv, er beskrevet nedenunder. 
Ved ændringer i konceptet orienteres certificeringsorganet. Versionen ”Dansk Kalv version 1,05” træder i kraft den 1.1.2026. Audits, der udføres fra og med 1.1.2026 udføres efter ”Dansk Kalv version 1,05. Certifikater, der er udstedt efter ”Dansk Kalv version 1,04”, er gældende indtil udløb.


Kontrol
Kontrollen i relation til primærproduktionen på gården bygger på en kombination af producentens egenkontrol, den til enhver tid gældende kontrolinstruks, som fastsættes af certificeringsorganet og ekstern kontrol i henhold til gældende lovgivning, jf. bekendtgørelse nr. 1281 af 5.12.2014. 

Konceptet fremgår nedenfor. Kontrolsystem for primærproduktionen og indtransport til slagteriet er nærmere præciseret i bilag 1 og 2.

1.1 Ekstern kontrol
· Producenten er ansvarlig for, at Dansk Kalv konceptet efterleves i primærproduktionen, og at egenkontrollen udføres i overensstemmelse med konceptets til enhver tid gældende egenkontrolprogram. ”Branchekoden for egenkontrol med dyrevelfærd i kvægbesætninger” auditeres af den praktiserende dyrlæge i forbindelse med sundheds-rådgivningsaftalen.




2.2 Ekstern kontrol
· Den uvildige Kontrol er ansvarlig for den eksterne kontrol i primærproduktionen. Udøvende kontrollører er udvalgt af og refererer til Den uvildige Kontrol.
Intervallet i uvildige kontrolbesøg vil være på mellem 10 og 12 mdr. Af de planlagte kontrolbesøg vil 5 % være uanmeldt kontrol, med varsel op til 48 timer. 
· Konceptholder er berettiget til at kunne bede certificeringsorganet at foretage ekstraordinær, selvstændig kontrol også hos evt. småkalveleverandører. 

2.3  Certificering
· En producent skal særskilt for hvert nyt CHR-nr. ansøge certificeringsorganet om certificering efter Dansk Kalv. Certificeringsorganet træffer beslutning om certificering. 
· En kalv, der leveres som Dansk Kalv, skal have været Dansk Kalv i hele sit liv, hvilket producenten til enhver tid skal kunne dokumentere ved hjælp af opslag i CHR for 2 hjerter i Dyrevelfærdsmærket/Kalvekøbserklæring (bilag 1), samt leveringserklæring (bilag 2). 
· ”Dansk Klimakalv” indgår som en del af konceptet

2.4 Løbende uvildig kontrol - sanktioner
Overbelægning på bedriftsniveau medfører genbesøg, se pkt. 3.5.
Hvis der ved genbesøg fortsat konstateres overbelægning, medfører det at certificeringsorganet suspenderer certificeringen fra Dansk Kalv i 5 uger, samt i den periode objektive vidnesbyrd om ingen overbelægning, ellers bortfald af certificeringen
Overbelægning på boks niveau over 15% medfører at der skal indsendes dokumentation for at det rettes op. Ved næste besøg af certificeringsorganet og overbelægning igen medfører suspension af certificeringen fra Dansk Kalv i 5 uger, samt i perioden objektive vidnesbyrd om ingen overbelægning, ellers tilbagetrækning af certificeringen.
En sygeboks skal være til rådighed og skal anvendes, se pkt. 3.3. Ved eventuelle syge dyr, som skal være i sygeboks ved kontrol, og hvor ejer og kontrollør ikke er enige, skal dyrlæge tilkaldes indenfor 24 timer med henblik på uvildig vurdering af kalven/kalvene. 
Kalvenes alder, se pkt. 3.1: Kalve, der leveres til ”købers” besætning ældre end 4 mdr., eller under 7 dage gamle, og som ikke er registreret som parallelproduktion, kan ikke leveres som Dansk Kalv. Der skal i stedet registreres parallelproduktion for disse dyr.
Manglende udfyldelse af Klimakalv i DMS på bedriftsniveau kræver indsendelse af udfyldt Klimakalv fra DMS inden endelig certificering.
Producentens afhjælpning af afvigelser/korrigerende handlinger skal dokumenteres med fotos ved syge dyr, sutter, mv. før certificeringsorganet kan behandle afvigelser.

2.5  Betaling for kontrol
· Betaling for uvildig kontrol af producenten efter regning fra Den uvildige Kontrol. I tilfælde af manglende betaling kan den uvildige kontrol suspendere certificeringen,


Krav til opstaldning

3.1 Indsatte kalve
· Indsætning af kalve kræver, at sælger af kalvene i CHR er registreret med 2 hjerter fra Fødevarestyrelsen. 
· Hvis registreringen ikke kan opnås inden en uvildig kontrol, skal opfyldelse af kravene sikres igennem en Kalvekøbserklæring (bilag 1) hvor kalvene overholder følgende:
· [bookmark: _Hlk23939994]er danskfødte og født i sælgers/egen besætning, hvor der ikke aflives kalve, medmindre det sker af hensyn til sygdoms-og dyrevelfærdsproblemer.
· Ko og kalv må ikke adskilles i de første 12 timer efter kælvning.
· Kalven skal i de første ti uger af dens levetid have tildelt mælk eller mælkeerstatning i en mængde svarende til dens fysiologiske behov mindst 2 gange dagligt. Fravænning/nedtrapning af mælkefodring i den sidste del af mælkefodringsperioden er tilladt, også en daglig mælkefodring. 
· Ved afhorning skal anvendes smertelindring, samt ved andre relevante behandlingskrævende lidelser. Ved afhorning skal der benyttes længerevarende smertelindring som supplement til lokalbedøvelsen. Lokalbedøvelse er ikke tilstrækkelig.
· Leveres til ”købers” besætning yngre end 4 måneder, men mindst 7 dage gamle. Dog skal navlen være fuldstændig afhelet og der skal være groet hud hen over, altså må der ikke være nogen skorpedannelse, hvor navlen har siddet. 
· Såfremt kalven er transporteret mere end 100 km skal den være mindst 10 dage gammel. Såfremt ejeren har flere ejendomme, vil det være muligt at opdrætte dem på flere ejendomme, hvor ovennævnte krav skal overholdes.
· Har uafbrudt gået i velstrøede bokse, som opfylder de til enhver tid gældende arealkrav.
· Kalve skal opstaldes mindst to og to, fra de er 7 dage gamle.
Sælger skal være villig til snarest at lade sig registrere i CHR med 2 hjerter fra Fødevarestyrelsen.

Salg af kalve, der overholder dette koncept, er tilladt mellem Dansk Kalv producenter efter 4 mdr.

3.2 Sygeboks og aflastningsboks.
Syge og/eller svage kalve bør i relevant omfang sættes i syge- eller aflastningsbokse, så man sikrer en bedre dyrevelfærd hos de belastede kalve, samt evt. et lavere smittetryk hos øvrige kalve. 
· Sygebokse bruges til separering af enkeltdyr med smitsomme sygdomme, svære kroniske problemer med lungerne eller væsentlige bevægeforstyrrelser.
· Boksen skal være tør og velstrøet med skridsikker bund.
· Aflastningsbokse bruges til svage kalve med nedsat social status eller behov for rekreation.
· Kalven sættes ind i en boks, hvor den kan opnå socialt ligeværd.
· Kalve i enkeltbokse skal noteres i Egenkontrollen.
· Der skal være en ledig plads i en sygeboks. 

3.3 Kalve op til 2 måneder
· [bookmark: _Hlk148343925]Kalve op til 2 måneder skal gå i fællesbokse, fra de er en 1 uge gammel. 
· Arealkrav for fællesbokse fremgår af tabeller i bilag 3     
· Såfremt det sker ved parvis opstaldning, skal boksen have en størrelse på mindst 1,2 m2 pr kalv på op til 60 kg og mindst 1,4 m2 pr kalv over 60 kg
· [bookmark: _Hlk180758146]Kalve i enkeltbokse skal noteres i Egenkontrollen.
· Boksene skal være velstrøede, så kalvene holdes rene og tørre.
· Ved ammetanter beregnes plads til koen + areal til kalvene efter vægten på den største kalv 

3.4 Kalve over 2 måneder
· Skal gå i fællesboks med blødt og velstrøet liggeareal. 
· Kalve kan dog opstaldes enkeltvis, hvis det skønnes nødvendigt af hensyn til dyrevelfærd eller smittebeskyttelse. 
· Arealkrav, se bilag 3 samt punkt 3.7.  
· Alle bokse skal være mindst 2 meter på hvert led. Kalve og ungdyr, der opstaldes i sengebåsestald, skal have mindst en bås pr. dyr.
· Kalve og ungdyr, der er ældre end 7 dage, skal opstaldes i homogene grupper, hvor der tages højde for alder og vægt i forhold til plads og gruppens dynamik. Kalve og ungdyr, der på grund af sygdom eller utrivelighed ikke længere har alderssvarende kropsvægt, skal opstaldes, så deres behov tilgodeses bedst muligt.
· Kalve kan fra 4 mdr’s alderen opstaldes i sengebåsestalde. Krav til dimensionering fremgår af bilag 3
· Kalve og ungdyr, der opstaldes i sengebåsestald, skal have mindst en bås pr. dyr.
· Sengebåsen skal afgrænses af skillebøjler/sengebøjler til åben adskillelse mellem hver kalv. Sengebåsen skal give kalvene en afgrænset, behagelig og beskyttet hvileplads. 
· Underlaget skal være tørt, blødt og velstrøet.
· Sand, strøelsesmåtte, tykt strøelseslag, eller bløde gummimåtter er anvendeligt underlag.
· Gummimåtter skal være af den bløde type med en tykkelse på mindst 20 mm
· Underlaget skal holdes rent og tørt samt velstrøet med halm eller savsmuld.
· Det skal sikres, at kalvene ikke ligger på gangarealerne. Permanente spalteliggere skal overføres til fællesboks med et blødt og velstrøet liggeareal eller til en anden afdeling, hvor der kun går kalve til ungtyreproduktion (parallelproduktion, jvf. pkt. 6).
· Gangarealerne skal holdes skridsikre.


3.6 Referencekalv
· Dimensionering kontrolleres i forhold til gns. af vægten af kalve i boksen.


3.7 Øvrige krav til opstaldning

Køn 
Kvier og tyrekalve skal senest være adskilt fra 7 måneder og opefter. 

Anbefalinger til indretning
Indretningen af stalde til Dansk Kalv skal minimum være i overensstemmelse med Dansk Lovgivning.
Ved nybyggeri kan med fordel anvendes intentionerne i den til enhver tid nyeste udgave af ”Indretning af stalde til kvæg, Danske Anbefalinger herefter betegnet Danske Anbefalinger.
Ved krav, der går videre end Danske Anbefalinger vil disse være indføjet i konceptet.
Der skal foreligge en tegning med mål (skitse) over staldbygninger og bokse mm. til kalvene af hensyn til den løbende egenkontrol og den eksterne kontrol af arealkrav.

3.8 Anvendelse af logo 
Såfremt der anvendes Dansk Kalv logo på flag, husnummer, mm. skal det umiddelbare indtryk af gården være tillidsskabende og give et indtryk af, at det er et forsvarligt sted at producere fødevarer. Gårdspladsen og vejen til gården skal være fremkommelig og i god stand. Affald som f.eks. Emballage, gammel plastik og jern skal samles og bortskaffes. Bygninger på gården holdes i god stand eller fjernes.


Management
Godt management er af afgørende betydning for kalvenes velfærd, og en vurdering heraf sker med basis i punkt 4.1 – 4.5 som kontrolparametre, kombineret med en vurdering af den generelle sundhed i besætningen. 

4.1 Rumfang og ventilation
· Der kan anvendes både naturlig og mekanisk ventilation.
· Der skal lægges vægt på kalvenes velfærd.
· Ventilation dimensioneres, så der er et tilstrækkeligt luftskifte i hele stalden.
· Antal og størrelsen af dyr skal afbalanceres i forhold til staldens rumfang (m3)

4.2 Mælk
· Kalven skal have råmælk rettidigt og i tilstrækkelige mængder.
· Kalven skal i de første ti uger af dens levetid have tildelt mælk eller mælkeerstatning i en mængde svarende til dens fysiologiske behov mindst 2 gange dagligt. Nedtrapning af mælkefodring i den sidste del af mælkefodringsperioden er tilladt.

4.2.1 Kalvens suttebehov
· Kalvens suttebehov skal dækkes i forbindelse med mælkeoptagelsen. Det kan foregå ved brug af:
· pattespand, pattebar eller mælkeautomat
· narresut, placeret i umiddelbar nærhed af mælk tildelt i skål, spand eller kar
· løst liggende, flydende sut i skål, spand eller kar. Der skal være mindst en sut pr kalv og sutten skal være tilgængelig i mindst 20 min efter mælketildelingen.
· Systematisk sondefodring er ikke tilladt.

4.3 Afhorning
· Der er ikke krav om afhorning.
· Hvis der afhornes, skal det ske inden kalven er 3 måneder og efter bedøvelse ved dyrlæge. Afhorningen skal ske senest ½ time efter bedøvelsen, hvor selve afhorningen kan udføres af andre end dyrlægen med den fornødne uddannelse, oplæring og erfaring.
· Bemærk at der ved relevante behandlingskrævende lidelser og ved afhorning skal anvendes smertelindring.
· Ved afhorning skal der benyttes længerevarende smertelindring som supplement til lokalbedøvelsen. Lokalbedøvelsen er ikke nok.

4.4 Fodring
Et vigtigt element i forbindelse med fodringen er at sikre gode og sunde kødprodukter med høj spisekvalitet.
· Foder, der tildeles efter ædelyst, skal udfodres mindst en gang i døgnet.
· Der må ikke anvendes antibiotiske vækstfremmere; det vil sige vækstfremmere med antibiotika eller kemoterapeutika.
· I besætninger med parallelproduktion (se punkt 5) skal der anvendes foder uden antibiotiske vækstfremmere til alle besætningens kalve.
· Der må udelukkende anvendes sunde og gode fodermidler, så som 
· Grovfoder (halm, hø, majs-, græs- og helsæds-ensilage, mv.)
· Korn (Byg, rug, hvede, havre, mv.)
· Råvarer (soya, raps, mv)
· Biprodukter (vegetabilsk oprindelse, f.eks. roepiller)
· Mineraler/vitaminer
· Anvendelse af madaffald og fodermidler af animalsk oprindelse er ikke tilladt.  
· Kalvene skal sikres fri adgang til foder, der er sammensat ud fra den anerkendte viden om behovene i de forskellige vægtgrupper. Ved brede foderautomater eller fodring på foderbord er kalvenes krav til ædepladsbredde afhængig af deres vægt jf. bilag 3
Ved fodring med fuldfoder må der være 4 kalve pr ædeplads.
· Ved modtagelse af foder sikres, at foderet er den bestilte vare (indlægssedlen). Ved kontrol skal indlægsseddel fra seneste levering af de respektive fodermidler kunne fremvises.
· Kalvene skal sikres fri adgang til frisk stråfoder/grovfoder af god kvalitet fra foderbord, hø hæk eller lignende og i mindst 20 timer af døgnet have adgang til grovfoder med tilstrækkeligt fiberindhold til at sikre en normal drøvtygning. Strøelse anses ikke for frisk stråfoder. Ved TMR-fodring kan separat stråfoder undværes, hvis foderplan/grovfoderanalyser viser at kalvens behov for tyggetid er opfyldt.
· Kalvene skal sikres fri adgang til frisk vand i tilstrækkelige mængder. Der skal altid være 2 uafhængige drikkemuligheder pr boks. Der kan anvendes drikkekar, som eneste drikkemulighed, hvis drikkekarret er placeret så gødningsforurening kan undgås. 
· Dansk kalv er i hele deres liv opdrættet uden adgang til græsgange. Såfremt der er kalve, der har været på græs, skal det oplyses ved levering


4.5 Veterinært

4.5.1 Sundhedsrådgivningsaftale
Producenten skal indgå i en sundhedsrådgivningsaftale med en besætningsdyrlæge.



[bookmark: _Hlk55911955]4.5.2 Leverbylder
På slagteriets hjemmeside kan producenten finde den aktuelle antal leverbylder på producentens besætning.

4.5.3 Kalvedødelighed
Den gennemsnitlige kalvedødelighed i besætningen må ikke overstige 10% i gennemsnit af seneste 24 måneder. Dødeligheden findes som nøgletal i DMS og nøgletallet skal oplyses ved kontrol.
På bedriften skal udarbejdes en handlingsplan vedr. dødelighed i besætningen, der skal følges og som sikrer en lav dødelighed i besætningen. Handlingsplanen skal indgå som en del af egenkontrolprogrammet.
Handlingsplanen skal være skriftlig og opdateres halvårligt. Landmanden skal ved det årlige tilsyn gennemgå, hvilke tiltag, der er i besætningen for at mindske dødeligheden.

4.5.4 Hudpleje
Kalve, der opstaldes i grupper, skal have adgang til at udføre hudpleje. Der er ikke krav om roterende børster til slagtekalve. 

5.0 Bæredygtighed 
Landmanden skal yde en målrettet og systematisk indsats for at sikre løbende forbedringer. Der skal defineres målsætninger og tiltag for alle centrale bæredygtighedsparametre, herunder miljø- og klimapåvirkning, arbejdsforhold, dyrevelfærd og forretningsetik. Eksempler på parametre omfatter foderindhold, medicinbrug, dødelighed for kalvene samt faglig uddannelse af medarbejdere. 

5.1 Indberetning
· Producenten er ansvarlig for, at udfylde Klimakalv-programmet i DMS i overensstemmelse med god praksis. Det foregående kalenderår skal udfyldes snarest muligt, senest den 1.6 året efter.
· Dette indebærer at Klimadelen og andre dele ikke skal udfyldes før det er muligt i forhold til data.

5.2. Indholdet i bæredygtighed
Det fremgår registreringsprogrammet DMS Klimakalven. Ved nedbrud af IT-programmet DMS Klimakalv er det ikke muligt at sanktionere.

1. Parallelproduktion
Parallelproduktion vil sige produktion af kalve, der ikke uafbrudt og gennem hele livet har levet op til alle kravene i Dansk Kalv konceptet. 
· Parallelproduktion er tilladt, når der til enhver tid og løbende sker en tydelig registrering ved hjælp af lister/staldregistreringsmappen og øremærkesystemet, for hvilke kalve, der er/ikke er Dansk Kalv, og det sikres at der ikke senere kan ske forveksling med Dansk Kalv. 
· Kalve må overføres fra Dansk Kalv til parallelproduktion, men aldrig modsat.
· Dyr fra parallelproduktion skal holdes administrativt adskilt fra Dansk Kalv frem til slagteriet, og må absolut aldrig skrives på leveringserklæringen for Dansk Kalv.
· Kalve der ikke er Dansk Kalv, må ikke leveres til slagtning og via leveringserklæring eller på anden vis, uretmæssigt overfor slagteriet indikerer at være produceret som Dansk Kalv.
· Kalve, der er blevet 12 måneder eller mere, er ikke en parallelproduktion, da de aldrig vil blive godkendt, jvf. pkt. 9.

Mærkning
· Hver kalv skal mærkes med det lovpligtige CHR-nr.
· Producenten har med indgåelse af kontrakten legaliseret kontrolinstansen og Slagteriet til at hente relevante oplysninger i CHR.
· Dansk Kalv skal under transporten til slagteriet ledsages af den gyldige leveringserklæring, se bilag 2.


Udlevering 
· Kalvene skal udleveres til løs transport til slagteriet, uden anvendelse af el-drivstave.
· Der skal være hensigtsmæssige udleveringsfaciliteter på gården.


Slagtevægt og –klassificering
Kalve skal opfylde nedenstående kriterier ved slagt. 

· Vægt (afregnet vægt)
· Jerseykalve og jerseykrydsningskalve:	
150 – 315 kg slagtevægt - (fra og med 150 kg og til og med 315 kg)
· Kalve af store racer og krydsninger:	
180 – 315 kg slagtevægt - (fra og med 180 kg og til og med 315 kg)
· Alder:	Mindst 8 mdr. og yngre end 12 måneder. 
· Klassificering:
· Form
· Store racer og krydsninger:	min. 2,50  
· Jersey:		min. 2,00  
· Fedme		2-3
· Farve:		1-3


Salmonella, bakteriologi eller lignende klassificerede sygdomme.
Kalve fra besætninger under offentligt tilsyn pga. salmonellose kan ikke godkendes som Dansk Kalv. Kalve der kommer ind fra en besætning med salmonellose og står på en Dansk Kalv leveringserklæring, tages der svaber-prøver for at undersøge for salmonella på slagteriet. Der må ikke findes salmonella i svaberprøverne på slagteriet, da der ikke må forekomme salmonella på kalvenes slagtekroppe


Transport til slagteriet
Kalvene skal udsættes mindst muligt for stress og risiko for skader under transporten til slagteriet.

11.1 Transportform
· Transporten skal foregå direkte fra gården til slagteriet uden aflæsning undervejs.
· Der må gerne ske opsamling i flere besætninger undervejs.
· Transporttiden må ikke overstige 8 timer.
· Der skal være skillerum mellem kalve fra forskellige besætninger og mindst for hver 10. Dansk Kalv.
· Kalvene skal transporteres løse.
· Der må ikke anvendes el-drivstave.

11.2 Transportvognen
· Transportbilen skal være forsynet med lift eller rampe.
· Gulvet incl. liften skal have gummibelægning eller lignende belægning med samme isolerende, støjdæmpende og skridsikre egenskaber.
· Transportvognen skal have fuld luftaffjedring på alle aksler.
· Transport i container uden lift eller rampe, der trækkes op på ladet, er ikke tilladt.


Opstaldning på slagteri, slagteproces, køling m.m.
· Dansk Kalv indgår under slagteriets egenkontrolprogram; se særlig systembeskrivelse for slagteriets egenkontrolprogram. 
· Dyrene skal bedøves inden slagtning.


Force Majeure.
· Under force Majeure kan der ansøges om dispensation fra konceptet Dansk Kalv



[bookmark: _Hlk180755956]
Dansk Kalv bilag 1      KALVEKØBSERKLÆRING - SMÅKALVE
Sælger:				
Skriv tydeligt navn og adresse (Blokbogstaver el. stempel):		

  Navn_________________________________________________________________	
	
  Adresse________________________________________________________________	

 Mail__________________________________________________mobil nr.__________________	

 CHR-nr.:		 	CVR.nr	______________________________

Undertegnede sælger af småkalve erklærer hermed på tro og love, at de kalve, der afgår fra min besætning til produktion af Dansk Kalv opfylder de til enhver tid gældende krav, herunder:
· [bookmark: _Hlk23940327]er danskfødte og født i sælgers/egen besætning, hvor der ikke aflives kalve, medmindre det sker af hensyn til sygdoms-og dyrevelfærdsproblemer.
· at ko og kalv ikke må adskilles i de første 12 timer efter kælvning for at sikre råmælk
· at kalven i de første ti uger af dens levetid, skal have tildelt mælk eller mælkeerstatning i en mængde svarende til dens fysiologiske behov mindst 2 gange dagligt. Nedtrapning af mælkefodring i den sidste del af mælkefodringsperioden er tilladt. 
· at der for besætningen er udarbejdet en handlingsplan, der sikrer lav dødelighed og at denne handlingsplan opdateres halvårligt og bliver løbende fulgt op med tiltag.  
· leveres til ”købers” besætning yngre end 4 måneder, men mindst 7 dage gamle. Dog skal navlen være fuldstændig af helet og der skal være groet hud hen over, altså må der ikke være nogen skorpedannelse, hvor navlen har siddet. Hvis kalven er transporteret mere end 100 km skal den være mindst 10 dage gammel. Hvis ejeren har flere ejendomme, vil det være muligt at opdrætte dem på flere ejendomme, hvor ovennævnte retningslinjer skal overholdes.
· at kalve opstaldes mindst to og to, fra de er 7 dage gamle.
· [bookmark: _Hlk55913295]har uafbrudt været opstaldet i velstrøede og korrekt dimensionerede bokse, hvor enkeltbokse og ved parvis opstaldning har en størrelse på mindst 1,2 m2 pr kalv på op til 60 kg og mindst 1,4 m2 pr kalv over 60 kg og fællesbokse (3 dyr eller flere) har en størrelse på mindst 1,5 m2 pr. kalv op til 60 kg, mindst 1,8 m2 pr. kalv på 60-100 kg og 2,2 m2 pr. kalv over 100 kg  
· at kalve, der er ældre end to uger, skal have adgang til grovfoder af god kvalitet i min. 20 timer i døgnet.
· der føres løbende egenkontrol med ovenstående punkter og kontrollen dokumenteres.
· sælger tilmelder sig hermed Fødevarestyrelsens dyrevelfærdsmærkeordning niveau 2 for kvægproducenter, der producerer kød. Tilmeldingen gælder alene for småkalve, som går til Dansk Kalv konceptet. Sælger giver accept af, at tilmeldingen videresendes til Fødevarestyrelsen. 

Med denne erklæring forpligter sælger sig til at gøre køber skriftlig opmærksom på, hvilke kalve, der er ældre end 4 måneder, eller på anden vis ikke opfylder de betingelser/retningslinjer, der er nævnt i denne erklæring, og at gøre køber skriftlig opmærksom på ændring til en dårligere salmonella-status, straks ved viden herom.
Sælger forpligter sig ligeledes til at tilmelde sig certificering ved SGS. Hvis sælger ikke har tilmeldt sig certificering ved SGS inden 10 dage fra underskrift på nærværende erklæring, betragtes nærværende erklæring som en fuldmagt til Danish Crown, som bemyndiger Danish Crown til at udfylde og tilmelde sælger til certificering hos SGS for så vidt, angår certificering under Dansk Kalv inklusiv Fødevarestyrelsens niveau 2. Undertegnede er indstillet på at modtage besøg af uvildig kontrolinstans med henblik på kontrol af forholdene nævnt i denne erklæring, og giver samtidig samtykke til kontrolinstansens videregivelse af enhver oplysning i den forbindelse til køber/købende Dansk Kalv producent og til Danish Crown. 
Sælger er økolog (sæt kryds) ___    Autorisationsnummer_____________
Sælger er allerede tilmeldt Fødevarestyrelsens dyrevelfærdsmærkeordning niveau 2 eller højere ____

______________		________________________________________
Dato				Underskrift, sælger


Dansk Kalv, bilag 2 		               LEVERINGSERKLÆRING

Skriv tydeligt navn og adresse (Blokbogstaver el. stempel):

  ________________________________________	Slagteri: 	Danish Crown Amba, 
CHR-nummer: 77787
  ________________________________________

  ________________________________________

Denne erklæring skal ledsage Dansk Kalv under transport til slagteri og afleveres til modtagekontrollen på slagteriet. Kalve, der IKKE uafbrudt og gennem hele livet har levet op til alle kravene i Dansk Kalv konceptet, må IKKE anføres på denne erklæring. Hvis dyrene på denne erklæring har været på græs SKAL de markeres.

Undertegnede leverandør med CHR-nummer: _________________erklærer hermed på tro og love, at samtlige kalve med nedenstående CKR-numre (9/10 cifre) er indkøbt og gennem hele deres liv opdrættet i henhold til gyldig godkendelse og i henhold til det til enhver tid gældende koncept for Dansk Kalv, og at besætningen ikke er under offentligt tilsyn for salmonellose, bakteriologi eller lignende klassificerede sygdomme.			_______________________________________________
	(dato)		(producentens underskrift)	   
Producent:                      
	CKR-nr         Løbenr
	 CKR-nr       Løbenr
	CKR-nr        Løbenr

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	


Transportør:
Ovenstående dyr er transporteret i overensstemmelse med kravene i gældende transporterklæring for Dansk Kalv på nedenstående transportvogn, der er godkendt til transport af Dansk Kalv.

Vognenes reg. nr.                                                     Anhængers reg. nr _______________________                                            

Afhentet i besætningen: 	kl. 	  den	       202  ________________________
					transportørens underskrift
 Slagteriets modtagekontrol: 

Modtagetidspunkt kl. _________                       ____________ 	___________________________________________
			Dato                         	slagteriets underskrift

Dansk Kalv, bilag 3

Indretning af stalde

Tabel 1: Fællesboks med dybstrøelse skal frie gulvareal være
	Legemsvægt fra kg
	<60
	60
	100
	150
	200
	300
	400

	Boksareal, m2/kalv
	1,5
	1,8
	2,4
	2,8
	3,4
	4,2
	4,8



[bookmark: _Hlk180654592]Tabel 2:  Sengebåsestalde til kalve og ungdyr (minimumskrav).
	Legemsvægt fra kg
	100
	150
	200
	300
	400

	Bredde af sengebås, m.
	0,55
	0,60
	0,70
	0,85
	0,95

	Længde af sengebås, m.  
	1,50
	1,60
	1,70
	1,95
	2,15

	Foderplads, længde, v. 1 og 2 rk. sengebåse, m. 
	2,15
	2,35
	2,75
	3,10
	3,40

	Foderplads, længde, v. 3 rk. og mere sengebåse, m. 
	2,25
	2,50
	2,95
	3,30
	3,65

	Bredden af gang mellem sengebåserækker, m. 
	1,20
	1,30
	1,45
	1,65
	2,10

	Bredden af tværgange i sengebåserækker, m
	1,10
	1,20
	1,40
	1,70
	1,90

	Vandkar eller børste i tværgang, m 
	1,65
	1,80
	2,10
	2,55
	2,85

	Ædeplads ved foderbord, m
	0,35
	0,40
	0,50
	0,55
	0,60



Kravene er dog mindre i stalde fra før 1.7.2010 (se bekendtgørelse nr. 1743 af 30/11/2020), se tabel 3

Tabel 3:  Sengebåsestalde til kalve og ungdyr (minimumskrav) bygget før 1.7.2010
	Legemsvægt fra kg
	100
	150
	200
	300
	400

	Bredde af sengebås, m.
	0,55
	0,60
	0,70
	0,85
	0,95

	Længde af sengebås, m.
	1,50
	1,60
	1,70
	1,95
	2,15

	Længde af sengebås ved 2 rækker overfor hinanden, m.
	1,40
	1,50
	1,60
	1,80
	2,00

	Foderplads v.1 rk. sengebåse, m.
	1,65
	1,85
	2,20
	2,50
	2,70

	Foderplads v.2 rk. sengebåse, m.
	2,00
	2,20
	2,60
	2,95
	3,25

	Foderplads v.3 rk. sengebåse, m.
	2,10
	2,35
	2,80
	3,15
	3,50

	Bredden af gang mellem sengebåse, m. 
	1,10
	1,20
	1,30
	1,50
	1,90

